Du Fu (chiń.: 杜甫; pinyin: Dù Fǔ; Wade-Giles: Tu Fu, 712–770) bōł znōmy chiński dichter ze dynastyje Tang. Do kupy ze Li Bai mianowani sōm nojznamienitszymi dichterōma. Uōnygo personalnōm ambicyjōm bōło sużyć swojymu krajowi jako ciwil, nale pokozało sie, co je uōn do tygo niyzdolny. Uōnygo żywobycie, podaniy na cołki krej, poniszczōła rebelijo An Lushan we 755 roku a kōńcowe 15 rokōw uōnygo żywobycio bōły sztyjc niypokojne. Ze poczōnku małko znajōme lo inkszych dichterōw, dzieła Du Fu stały sie zdrzōdłym ajnflusu we literarnyj kulturze Chinōw a Japōnije. Co sie rozchodzi ô sōme gydichty, do dzisio dotrwało jejich tyśōnc piyńćset. Du Fu bōł tyż mianowany dichterym-historykym ôd chińskich krytykōw, kej to ranga uōnygo dziełōw dała uōnymu szansa coby ôstać pokozanym zachodnij cywilizacyje jako "chiński Wergilijusz, Horacy, Ôwidyjusz, Shakespeare, Milton, Burns, Wordsworth, Béranger, Hugo lebo Baudelaire.